Insula Paschalis
Insula Paschalis, sive Rapanui et Rapa Nui (a vocabulis Polynesiae Orientalis Rapa 'quaedam insula in Polynesia Francica' + nui 'magna'; Hispanice Isla de Pascua), est insula in Oceano Pacifico meridiorientali sita et territorium Chiliense. Iacobus Roggeveen, praefectus classis Batavus, insulam die 21 Aprilis 1722 invenit, die qui illo anno fuit dies Paschae resurrectionis Iesu Christi. Hangaroa oppidum, seu Hanga Roa (vulgo hanga 'sinus' + roa 'perlonginquus'), est insulae caput.